**מדעי המדינה - לימודי דוקטורט (Ph.D.)**

**מס. תכנית 205301-23-01 שנת לימודים תשפ"ד**

**יו"ר הוועדה ללימודי מחקר מתקדמים – פרופ' אנבל הרצוג**

מטרת לימודי הדוקטורט היא הכשרת חוקרים איכותיים בתחום מדעי המדינה, על מגוון תחומי ההשמה שלו. מסגרת הלימודים מאפשרת עבודה מחקרית עצמית של הסטודנט בהדרכת המנחה ממדעי המדינה, ובאינטראקציה עם סטודנטים אחרים בבית הספר למדעי המדינה, באוניברסיטה ובארץ בכלל.

כל סטודנט לתואר שלישי יכול להתמחות באחד מהתחומים הבאים: יחסים בינלאומיים, מנהל ומדיניות ציבורית, ממשל ורעיון מדיני, ניהול, יזמות, מנהל ומדיניות ציבורית, פוליטיקה עירונית, פוליטיקה השוואתית, דיפלומטיה דיגיטלית ולוחמת סייבר, לימודי ביטחון ולימודים ימיים, ועוד.

אנו מאפשרים לסטודנטים הנחיה משותפת עם מרצים מתחומי עניין שאינן מכוסים בבית הספר, ומעודדים אותם להיפגש וללמוד מניסיונם של חוקרים בתוך בית הספר למדעי המדינה ומחוצה לו.

תכנית הלימודים לקראת תואר שלישי - דוקטורט - מדגישה מצוינות ואיכות, ומשתדלת להקנות כלים תחרותיים לבוגריה, בכדי להתאים את הדרישות והתוצרים לשינויים העצומים בתחום הדיסציפלינארי ובמציאות העולמית המורכבת של המאה

ה-21. התכנית מלווה במגוון מלגות מטעם ביה"ס למדעי המדינה ומטעם הרשות ללימודים מתקדמים.

**תנאי קבלה**

רשאי להגיש מועמדותו כתלמיד לתואר דוקטור כל בעל תואר שני (מ"א) במדע המדינה מאוניברסיטה מוכרת בארץ, או בחוץ לארץ, בעל ממוצע סופי משוקלל (תזה + ציונים) של 90 ומעלה, וציון 90 לפחות בעבודת תזה מחקרית.

תלמידים בעלי תואר שני מתחום אחר (לא במדעי המדינה) עם ממוצע משוקלל של 90 ומעלה (תזה + ציונים) וציון של 90 ומעלה בעבודת תזה מחקרית, יידרשו בשנת השלמות לפני הגשת מועמדותם לדוקטורט (מסלול מחקר מקדים), שבה יהיה עליהם להשלים מספר קורסים מתודולוגיים בממוצע משוקלל של 85 לפחות. רק לאחר שיעמדו בחובות השלמה אלה בממוצע הנדרש יהיו זכאים להגיש את מועמדותם לתכנית הד"ר.

**הגשת המועמדות אינה מבטיחה בהכרח קבלה לתכנית.**

בקשת הקבלה ללימודים תוגש בכתב לרכזת וועדת הלימודים המתקדמים, בצירוף המסמכים הבאים:

1. תקציר קורות חיים, בהתאם לפורמט של הרשות ללימודים מתקדמים (בעברית ובאנגלית).
2. תעודת זכאות לתארים ראשון ושני, כולל גיליונות ציונים.
3. שתי המלצות של מרצים המעידות על כישורים מחקריים של המועמד/ת (אחת מהן ממנחי התזה).
4. הצהרת כוונות בעברית בהיקף של 200 מילים לכל היותר, וגם באנגלית בהיקף של 350 מילים לכל היותר. הצעה החורגת בהיקפה ממכסה זו, תוחזר לתלמיד לתיקון ולא תועבר לוועדה. ההצהרה תכלול את המרכיבים הבאים:
* נושא העבודה.
* שאלת המחקר המרכזית.
* הדרכים והשיטות שבהן מבקש המועמד לבחון את שאלת המחקר.
* תרומתו הפוטנציאלית של המחקר.
1. מכתב המלצה והתחייבות להנחיה מהמנחה, בו תהיה התחייבות להנחיה, פיסקה על חשיבותו של המחקר ותרומתו ופיסקה הכוללת התרשמות לגבי יכולות המועמד (פורמט למכתב ההתחייבות יינתן ע"י המזכירות).

על המנחה להיות חבר סגל בדרגת מרצה בכיר ומעלה, במסלול אקדמי רגיל, בביה"ס למדעי המדינה. לרשימת חברי הסגל ותחומי המחקר שלהם בביה"ס למדעי המדינה ניתן לעיין [באתר](https://poli.hevra.haifa.ac.il/index.php?option=com_sppagebuilder&view=page&id=12&Itemid=365&lang=he).

1. הוכחת יכולת מחקרית ופרסומית –
2. מועמדים ששיטת המחקר שלהם הינה אמפירית (כמותנית או איכותנית) – הוכחת יכולת מחקרית על יסוד פרסום מאמר בכתב עת מדעי שפיט, או שליחה לפרסום של מאמר הנמצא בהליך שיפוט (בסטטוס של under review) של מאמר מדעי שפיט, בעברית או באנגלית, המדורג ב- ISI או ברשימת ות"ת, כאשר המועמד מופיע כמחבר יחיד או מחבר עם שותפים, ובתנאי שלא נדחה על הסף.
3. מועמדים שיטת המחקר שלהם אינה אמפירית (כגון תיאוריה פוליטית) – הוכחת יכולת מחקרית על בסיס עמידה לפחות בשניים מתוך תנאי הקבלה המפורטים בסעיפים 1-3, או לעמוד בתנאי הקבלה המפורט בסעיף 4:
4. השתתפות בכנס בינלאומי.
5. פרסום סקירת ספרות (book review) בכתב עת מדעי שפיט, המדורג ב-ISI או ברשימת ות"ת.
6. שיפוט מאמר עבור כתב עת מדעי שפיט, המדורג ב-ISI או ברשימת ות"ת.
7. הוכחת יכולת מחקרית ופרסומית על יסוד פרסום מאמר בכתב עת מדעי שפיט, או שליחה לפרסום של מאמר הנמצא בהליך שיפוט (בסטטוס של under review) של מאמר מדעי שפיט, בעברית או באנגלית, המדורג ב- ISI או ברשימת ות"ת, כאשר המועמד מופיע כמחבר יחיד או מחבר עם שותפים, ובתנאי שלא נדחה על הסף.

\*את כתב היד של המאמר, ואת הגדרת הסטטוס שלו, יש לצרף למסמכי הקבלה.

\*מומלץ להתייעץ עם מנחה העבודה בבחירת כתב העת. על המנחה להיות חבר סגל סדיר במדעי המדינה, במסלול אקדמי רגיל.

וועדת הדוקטורט תדון בקבלת המועמדים על סמך כלל הפרמטרים דלעיל ותחליט אם לקבל או לדחות אותם.

במקרה של דחיית המועמדות, ניתן יהיה להגיש מועמדות בשנה עוקבת עם הצהרת כוונות חדשה בנושא שונה.

מועדי קבלה

לתואר שלישי אפשר להתקבל בסמסטר א' (אוקטובר) או בסמסטר ב' (פברואר / מרץ) בכל שנה.

מהלך הלימודים

1. משך הלימודים לתואר שלישי הוא עד ארבע שנים, והוא מחולק לשני שלבים: שלב מחקר א' ושלב מחקר ב'.

שלב מחקר א': במהלך שלב זה יידרש התלמיד להגיש את הצעת המחקר וכן לעמוד בדרישות אחרות שהוטלו עליו על ידי וועדת הד"ר הבית ספרית. במהלך תקופה זו יהיה על התלמיד ללמוד 4 קורסים בהיקף של 16 שש"ס בממוצע משוקלל של 85 לפחות. מטרת הקורסים לפתח את יכולות וכישורי המחקר של תלמידי בדוקטורט, ולייצר תחושת קהילה. הקורסים כוללים הנחייה לכתיבת הצעת מחקר, סדנאות לשימוש בכלי מחקר אמפירי, כתיבה אקדמית באנגלית, הכנה לעולם האקדמיה ועוד.

שלב מחקר ב': משך הלימודים בשלב מחקר ב' יהיה פרק הזמן שבין סיום שלב מחקר א' ועד ארבע שנים מתחילת הסמסטר בו התקבל התלמיד ללימודי תואר שלישי. במהלך תקופת לימודים זו, יידרש התלמיד להשלים את כתיבת עבודת הדוקטור, לקבל את אישור המנחה, אישור וועדת הד"ר, וכן להגישה לרשות ללימודים מתקדמים לצורך שיפוט.

**תלמידי הדוקטורט יוכלו להשתלב במשרות תרגול במהלך לימודיהם, ולצבור ניסיון בהוראה.**

**כמו כן, ביה"ס מעניק מלגות לדוקטורנטים מצטיינים – למידע נוסף יש לעיין** [**באתר ביה"ס למדעי המדינה**](https://poli.hevra.haifa.ac.il/index.php?option=com_content&view=article&id=909:2016-03-02-10-46-20&catid=122:general&Itemid=344&lang=he)**.**

**תכנית "עידית" לדוקטורנטים מצטיינים**

קהילת דוקטורנטים מצטיינים במדעי החברה של דוקטורנטים בעלי פוטנציאל לייצר פריצת דרך מחקרית. למתקבלים מובטחת מלגת קיום יוצאת דופן! התכנית מגייסת דוקטורנטים בעלי סקרנות ונכונות להתפתח בתחומים מתודולוגיים ותאורטיים מגוונים, ומסוגלים להציע מחקרים פורצי דרך. למתקבלים מובטחת מלגת קיום יוצאת דופן, הכשרה בהוראה אוניברסיטאית, הכשרה מתודולוגית מגוונת, מימון השתתפות בכנסים, הכוונה לפיתוח קריירה אקדמית ופוסט-דוקטורט, הכוונה לבניית תיק פרסומים במהלך הדוקטורט ותוכנית העשרה מרתקת. לפרטים ופניות: [אתר עידית](https://sites.google.com/hevra.haifa.ac.il/idit2020/home)

ראש התוכנית: ד"ר ברוך עיטם beitam@psy.haifa.ac.il

**פרטי יצירת קשר:**

**גב' נועה אברהם**

 04-8240561 | nnachum@univ.haifa.ac.il